Michael Fassbender

Michael Fassbender (s. 2. huhtikuuta 1977 Heidelberg, Baden-Württemberg) on saksalais-irlantilainen näyttelijä. Hänet tunnetaan muun muassa rooleistaan elokuvissa Kunniattomat paskiaiset (2009), Prometheus (2012), 12 Years a Slave (2013) ja Steve Jobs (2015), josta hän sai Oscar-ehdokkuuden parhaasta miespääosasta. Lisäksi hän on näytellyt X-Men-elokuvasarjassa Magnetoa vuodesta 2011 lähtien.

Yksityiselämä 
Fassbender syntyi Heidelbergissä silloisessa Länsi-Saksassa. Hänen äitinsä on pohjoisirlantilainen ja isänsä saksalainen. Fassbenderin ollessa kaksivuotias perhe muutti Irlantiin, jossa he pitivät arvostettua ravintolaa. 19-vuotiaana Fassbender muutti opiskelemaan Lontooseen. 

Fassbender on naimisissa ruotsalaisen näyttelijän Alicia Vikanderin kanssa.

Ura 
Fassbender aloitti uransa teatterissa vuonna 1994. Vuonna 2001 hän teki televisiodebyyttinsä sarjassa Taistelutoverit. Hänen ensimmäinen elokuvaroolinsa oli vuonna 2007 fantasiaelokuvassa 300. Hän on näytellyt muun muassa elokuvissa Hunger (2008), Fish Tank (2009), Kunniattomat paskiaiset (2009), X-Men: First Class (2011), Shame (2011), Prometheus (2012) ja 12 Years a Slave (2013).

Filmografia

Lähteet

Kirjallisuutta

Aiheesta muualla 

 
 The Actors Compendium

Irlantilaiset näyttelijät
Saksalaiset näyttelijät
Vuonna 1977 syntyneet
SAG-palkinnon saajat
Elävät henkilöt
Seulonnan keskeiset artikkelit